Downloaded from YTS.MX
Official YIFY movies site: YTS.MX
EN ORIGINAL DOKUMENTAR FRA NETFLIX
Sikket utroligt syn
her på stadion i Mexico City.
Jeg tror ikke, der andre steder i verden
har været en stemning som denne.
Jeg erklærer hermed
det niende VM i fodbold, Jules Rimet Cup, for åbent.
VM i fodbold anno 1970 er skudt i gang.
Min far sagde engang:
"Det kræver mod at spille fodbold."
Pelé, verdens kendteste fodboldspiller, var ham, alle holdt øje med…
Brasiliens VM-håb afhænger af hans ben.
De følger ham døgnet rundt…
Pelé er gået i skjul.
Det er Pelés fjerde VM.
Han forgudes i så høj grad, han føler sig fanget.
Der har været trusler om bortførsel og attentater.
Medierne sagde, at jeg var for gammel og ude af form.
Pelés form er ikke, hvad den var. Han er ikke den gamle Pelé.
Jeg var under enormt pres.
Vi har talt nok!
Nu skal der kæmpes!
VM var vigtigt for landet.
Men på det tidspunkt ville jeg ikke være Pelé.
Jeg kunne ikke lide det. Jeg ville ikke.
Jeg bad…
"Gud, hjælp mig. Det er mit sidste VM."
Lige nu har Brasilien brug for Pelé.
Brasilianerne har brug for Pelé.
Pelé.
-Pelé. -Pelé.
Pelé!
Den store Pelé.
Pelé!
Pelé er ikke så god, som han var.
Pelé!
Brasilien er mit land.
Det betyder alt for mig.
Det er landet, der bragte mig til verden.
Brasilien var et nyt land, som man ikke vidste meget om.
Jeg kan huske, min bedsteforældre leverede brænde.
De havde heste og vogn.
Jeg red meget på hestene, da jeg var ti år.
Jeg anede ikke, der fandtes andre lande.
Jeg syntes, Brasilien var verdens smukkeste land.
Vi kom fra intet og havde kun lidt.
Vi var fattige, men kunne arbejde. Min far arbejdede.
1946 - TURNERING 2. KAMP FOR SANTOS
Min far spillede fodbold og blev kaldt Dondinho.
Jeg var kendt som Dondinhos søn.
Jeg drømte om at være som min far.
Jeg syntes, han var verdens bedste fodboldspiller.
Når Pelé kom hjem fra skole,
spillede han altid fodbold på gaden med sine venner.
Han elskede fodbold.
Derhjemme lavede han ulykker.
Han var altid lidt vildt anlagt.
På et tidspunkt i min fars karriere
kom han til skade, så klubben betalte ham ikke.
Pelé ville hjælpe til derhjemme, så han fik sig et job.
Jeg gjorde rent og pudsede sko for at hjælpe min familie.
Drømte du om en dag at være berømt fodboldspiller?
Nej.
Min baggrund holdt mig nede på jorden.
Det gør den stadig, og det skyldes min familie.
Jeg har aldrig i mit liv troet,
at jeg er bedre end andre.
Jeg er heldig, at det var de værdier og den uddannelse, mine forældre gav mig.
Men da min far så, han kunne blive fodboldspiller,
bakkede han ham meget op.
Så de tog til Santos.
1956 - SANTOS FODBOLDKLUB
Jeg var den første i Santos, der mødte Pelé.
Vi havde tit spillere på prøve, men de var aldrig gode nok.
Allerede til første træning viste han sit umådelige talent.
Hans håndtryk var så fast, at jeg tænkte:
"Jeg vil være på hans hold og ikke modstanderens."
Han havde så stor en personlighed. Han var ikke bange for noget.
Han kom bare gående,
som om han havde kendt os i årevis.
Jeg var kun 16,
men jeg plejede at sige, jeg var professionel fodboldspiller.
Før jeg vidste af det, blev jeg sat på holdet til VM i 1958.
Vi havde en anelse om, at han var god til fodbold.
ONKEL
Men da han kom på landsholdet,
var vi godt nok glade.
SVERIGE - VM I FODBOLD 1958
Jeg sagde: "Fedt, vi skal til Sverige." Jeg havde aldrig været uden for Brasilien.
Vi troede, folk i Europa kendte Brasilien,
men det gjorde de ikke.
Der var nogle svenske børn.
De ville røre mit ansigt, og jeg tænkte:
"Hvad sker der? Hvorfor rører de mig?"
De så på deres hænder for at se, om jeg smittede af.
De havde aldrig set en sort før.
Dengang blev Brasilien ikke anset for at være en fodboldnation.
BRASILIEN 1958-64
Vi var på ingen måde favoritter.
Jeg så en ranglet ung mand,
der skulle have følt sig presset over at skulle spille VM-kampe.
Men det var han ikke.
Han var fuld af selvtillid.
BRASILIEN - WALES KVARTFINALE
Det er tid til kvartfinalerne i Gøteborg.
Nogle journalister mente, jeg var for ung til at spille,
at jeg ikke havde nok erfaring.
Men min far sagde altid til mig…
"Bare rolig, sønnike. Tro på dig selv. Alle er ens ude på banen."
Det gav mig stor styrke.
Pelé får bolden. Han tæmmer den, skyder! Og mål!
Pelé scorer for Brasilien!
Mål!
BRASILIEN 1-0 WALES
BRASILIEN - FRANKRIG SEMIFINALE
Vavá indover. Abbes har den ikke. Pelé skyder og scorer!
Han tæmmer den, skyder … Pelé!
BRASILIEN 5-2 FRANKRIG
Pelé, der var så afgørende i kampen, er blot 17 år.
Brasilien har tit været så tæt på og dog så langt fra VM-sejren.
I 1950 var de tippet til at vinde,
men blev sensationelt nok slået 2-1 af Uruguay.
VM i fodbold blev afholdt i Brasilien i 1950.
Jeg var barn dengang.
Da Brasilien var VM-værtsland i 1950, nærede man stort håb til,
at Brasilien kunne markere sig og lægge fortiden bag sig.
Dengang var der ikke tv-dækning, så kun publikum på stadion så kampen.
Jeg så den.
Der var 200.000 fans på Maracanã-stadionet.
Brasilien var opsat på at gøre alt
for at markere sig på verdensscenen gennem fodbold.
Kære Brasilien, om få minutter bliver I verdensmestre.
Vi holdt ord og byggede dette stadion.
Nu skal I gøre jeres og vinde VM.
LÆNGE LEVE BRASILIEN
Brasilien angriber med Ademir i straffesparksfeltet.
Friaça får bolden og skyder!
Mål!
Brasilien scorer!
Friaça!
Brasilien scorer! Friaça!
De klager…
Vi sad klistret til radioen og lyttede og kommenterede kampen.
Grim tackling fra Bigode.
Ghiggia afleverer.
Schiaffino skyder … Uruguay scorer!
Schiaffino.
De udligner. Brasilien må følge med.
Ghiggia til højre.
Han nærmer sig Brasiliens mål og skyder. Mål!
Uruguay scorer for anden gang!
Uruguay vinder 2-1.
Der var helt stille i gaderne.
Det var virkelig tragisk.
1950 repræsenterer…
…det store nationale nederlag.
Den brasilianske dramatiker Nelson Rodrigues
kom med en fast vending efter nederlaget.
Han kaldte det indbegrebet af "bastardkomplekset".
Han mente, Brasilien visnede, sygnede hen i skyggen
og i stedet roste andres storslåethed.
"De andre er formidable. Vi er værdiløse."
For en bastard er sådan et gadekryds.
Hvad skulle jeg dog sige til min far, for han havde grædt?
Så jeg sagde bare:
"Hør her. Du må ikke være ked af det. Jeg vinder et VM for dig."
Uruguay vinder VM i fodbold her i 1950.
Det brasilianske publikum er knust.
Kampen begynder om få øjeblikke.
Brasilien møder Sverige i VM-finalen.
BRASILIEN - SVERIGE 1958 VM-FINALE
VM-finalen i 1958 er i gang.
Det ser lovende ud. Han stopper, dribler, sigter, skyder…
Han scorer!
Liedholm scorer for Sverige!
Sverige 1-0 over Brasilien.
Sverige fører.
Kan Brasilien komme igen?
Svaret på det spørgsmål venter alle spændt på.
Ender det i katastrofe igen?
Her kommer Djalma. Vavá finder Pelé.
Pelé styrer bolden. Der skydes!
Sikket skud fra Pelé!
Nilton Santos nærmer sig feltet. Han afleverer til Pelé, der tæmmer bolden.
Sikken dribling. Han skyder, og der er mål!
Sikket pragtfuldt mål fra Pelé!
Han var et vidunderbarn.
Vi indså hurtigt,
at vi så den bedste spiller nogensinde for øjnene af os. Uden tvivl.
Orlando…
Pelé. Ud til Zagallo.
Ind til Pelé…
Pelé springer og scorer med et hovedstød!
Pelé!
Brasilien vinder VM!
BRASILIEN 5-2 SVERIGE
Det var en drøm.
Det var utroligt.
Jeg sov ikke den nat.
Jeg ville se, om folk derhjemme og især min familie
havde lyttet til kampene.
Så de mig score mine mål?
Se der!
Folk har indtaget gaderne!
Folk hopper og råber!
Alle er samlet for at fejre Brasiliens sejr
og byde de fantastiske spillere velkommen hjem.
Pelé står frem som ham,
der skal løse det såkaldte bastardkompleks.
Han fik brasilianerne til at elske sig selv igen.
Det er symbolsk set rigtig stort.
-Pelé var dagens mand. -Det var han!
Uanset hvor vi var, lød det: "Pelé…"
Når folk kom hen til os, sagde vi: "Se! Der er Pelé!"
Så skyndte alle sig af sted, mens vi grinede af dem.
Pigerne vil være kæreste med Pelé.
Drengene vil være bror til Pelé. Forældre vil have Pelé som søn.
Og alle vil være nabo til Pelé.
Han fængslede hele nationen.
Hans naturlige karisma gav ham stjernekvaliteten.
Og derfra steg hans status bare.
Han var set som en kongelig
af sorte, hvide og folk af blandet herkomst.
Han var symbolet på Brasiliens befrielse.
Jeg oplevede den glæde, alle følte,
Pelé-feberen.
Der var fattige knægte i favelaen,
der genkendte sig selv i Pelé og sagde: "Jeg vil være som Pelé!"
Han var vores mest inspirerende billede på en fattig, sort knægt.
Jeg kunne ikke gå ud. Der var folk alle vegne.
Jeg vidste ikke, hvad jeg skulle gøre.
Min fars venner…
De glemte alt om ham og ville i stedet høre om lille Pelé.
Det var svært at vænne sig til.
Det må have været svært for ham.
Han var så ung,
og han ville bare spille fodbold og vise sit talent.
Pelé!
Før Pelé var Santos bare en lille klub.
Den var uvæsentlig.
Så kom Pelé.
Pelé tog ene mand holdet videre til næste stadie.
Det er ikke, fordi Pelé gjorde forskellen.
Pelé var selve forskellen.
At spille for Santos var som at optræde med et cirkusnummer.
De rejser rundt i verden for at optræde, og Pelé er trækplasteret for publikum.
Den brasilianske knægt er ikke engang 19,
men han kan være verdens bedste fodboldspiller.
Pelé … Hvad gør han nu?
Der kom det tredje mål! Sikket smukt mål!
Han styrede alt i kampen.
Instinktiv spiller med boldkontrol og katteagtige reflekser
snyder verdens bedste forsvarsspillere.
Tror du, du er verdens bedste spiller siden 1958?
Jeg har aldrig troet, jeg er verdens bedste.
For at være verdens bedste skal man være bedst i alle positioner.
Og det ville være svært.
Pelé er lige fyldt 21.
Fra 1957 til 1961 har Pelé scoret 355 mål,
som er noget, selv de største spillere kun opnår i løbet af en hel karriere.
Så længe jeg er direktør for Santos, er Pelé ikke til salg.
Han er en nationalskat og kan overhovedet ikke købes.
Santos spiller mod Benfica i VM for klubhold.
Pepe afleverer til Zito. Videre til Pelé, der allerede er i feltet…
Fantastisk mål fra Pelé! Sikket mål!
Santos 5-2 Benfica.
Santos er verdensmestre!
Jeg var så heldig at have gutterne fra Santos.
De gav mig masser af styrke.
Så meget styrke.
SANTOS, BRASILIEN
Taler I ikke engelsk, så tal ikke til mig.
Det må du ikke sige!
Nej.
If you don't speak English, please.
Taler I ikke engelsk…
…skal I ikke tale til mig.
Hvorfor er du i så god form?
I er godt nok…
Jeg arbejder, men I kommer og forstyrrer mig!
-Jeg har det fint. -Har du det?
Lad os gå i gang.
Nej. Se, hvor godt jeg har det. Vil I se? Så lad mig komme til.
Tilbage. Se, hvor godt jeg har det.
-Det ser godt ud. -Hvem siger noget?
Han lavede da en donut!
I er de bedste!
I har solskinnet med.
Sikken smuk dag.
Edu ville være brun.
-Gud samlede det hold. -Holdet var…
Gud, ikke?
Utroligt, ikke?
De var som en familie.
Brasilien skylder Santos for, at når vi rejste rundt,
slog vi de bedste hold i Italien, Tyskland og hele Europa.
Folk roste Brasilien. Ingen vidste, hvor Brasilien lå.
Kan I huske, da vi spillede i Europa?
Træner Lula sagde: "Pokkers. Pelé er skadet."
Han sagde: "Ved I hvad?
Da alle angrebsspillere er sorte som dig, kan Dorval tage dit nummer på.
Det er der ingen, der ser."
Så jeg trak i nummer 10,
men folk opdagede hurtigt, jeg ikke var Pelé.
Publikum råbte: "Pelé…"
Og du måtte gå på banen, selvom du var skadet.
Jeg tror, de tænkte:
"Men Pelé er jo så flot. Så ham der er det ikke!"
Er du flot?
Syntes de, du var flot? Tag dig lige sammen!
Vi vidste, du var kongen.
Men vi ville hjælpe og spille vores del af kampen.
Alt det med at være konge…
Kan I huske den der fest i Paris, hvor jeg sang?
Det var…
Hvad slags konge er jeg
Uden rige eller krone
Uden slot eller dronning…
Uden slot eller dronning Driver jeg rundt i verden
Nu synger du i det mindste bedre!
Det var alle tiders.
Stemmen er stadig lige skidt.
Forspis jer nu ikke. Vi skal spille i morgen!
Nå, ja.
Chile!
Chi, Chi, Chi! Le, le, le!
Heja, Chile!
CHILE, VM 1962
Det VM skulle være Pelés VM.
Han var næsten 22 år.
Han havde erfaringen, og han var verdens største fodboldstjerne.
Pelé…
Pelés flotte fart fører ham gennem forsvaret.
Sikket mål! Et uovertruffet mål fra Pelé!
Vi forventede så meget af ham efter hans præstation i 1958.
Så kom den anden kamp mod Tjekkoslovakiet.
Pelé ramte målstolpen!
Pelé er skadet!
Det stod 0-0…
…og Pelé blev skadet.
Jeg vidste ikke, hvad det var.
Jeg var jo helt ung.
Jeg var aldrig kommet sådan til skade.
Vi håbede, han kom sig hurtigt, men han var færdig ved det VM.
Væk med jer!
Sådan lå landet.
Pelés afløser var Amarildo.
Jeg læste i avisen, at der stod: "Brasilien græder for Pelé."
Her i Brasilien var Pelés fravær jo en tragedie.
Men Pelé sagde til mig:
"Hej…
BRASILIEN 1961-66
Nu må du vise, hvad du kan."
BRASILIEN - TJEKKOSLOVAKIET FINALE
Når man bliver skadet og ryger ud før tid ved et VM,
får man et knæk.
Men jeg sagde til de andre spillere:
"Det skal ikke stoppe os. Vi er et hold, ikke én spiller."
Indkast fra Zagallo. Han finder Amarildo.
Amarildo er forbi Kvašňák. Han skyder … Mål!
Brasilien scorer!
Brasilien!
Brasilien vinder VM for anden gang!
I omklædningsrummet efter kampen var jeg i brusebad,
da han stormede fuldt påklædt ind for at give mig et kram.
Selvom han ikke var på banen,
var han med i ånden og heppede på, at vi vandt.
Syvende VM i fodbold er slut!
Brasilien vinder igen!
Lad os fejre det!
Børn, unge og gamle!
Vi fejrer det i hele landet!
Slutningen af 1950'erne og starten af 1960'erne
var uden tvivl nogle af de bedste år
i Brasiliens historie.
Pelé kom til, netop da Brasilien som moderne land opstod.
Landet eksporterede ikke bare landbrugsvarer,
men var et effektivt og kulturelt industriland.
Et land, der troede på sig selv og på succes.
Brasilien var ikke længere morgendagens land. Fremtiden var nu.
Og Pelé stod ikke på sidelinjen, men var hovedpersonen.
Kong Pelé. Scene 1, første optagelse.
Pelé, stuen er fuld af folk. Der er journalister i køkkenet!
Dit gæstgiveri er berømt nu!
Pelé kom midt i en tid,
hvor tv vandt indpas.
Han var et produkt af sin samtid.
Pelé! Har du overvejet en filmkarriere?
Nej, det har jeg ikke.
Pelé er ikke bare fodboldspiller, men en nationalskat.
Han elskede at være idol.
Så for ham var det naturligt,
som om han havde det i sit dna.
Hvide bolde er fantastiske.
Hans image var af en stærk, sund, ung mand,
der scorede mange mål og var meget tiltrækkende.
Han sælger alt fra benzin til tandpasta og tjener styrtende.
Den første fodboldmillionær.
-Hvad er det for en kaffe? -Café Pelé.
Den er udsøgt!
Ja, mon ikke!
"Hvor er du fra?" "Brasilien."
"Ligesom Pelé!"
Han gjorde brasilianerne stolte af at sige:
"Vi behøver ikke se op til England, Tyskland, Frankrig eller Italien.
De følger i vores kølvand.
For når det gælder fodbold, er vi bedre end dem."
Fodbold var vores identitet.
Det var glade dage.
Vi troede, demokratiet ville vare evigt.
Det gjorde det desværre ikke.
I Brasilien fortsætter tumulten, da præsident Goulart
søgte støtte til sin venstreorienterede regering,
men folkets støtte udeblev.
Men da hans regime sluttede, var militærkuppet dog kort og ublodigt.
General Brancos hær gjorde oprør og indtog Rio de Janeiro.
Hvad var årsagen til kuppet?
Brasilien blev efter sigende overtaget af kommunister.
Men det passede slet ikke.
I 1964 var der ingen risiko for, at Brasilien blev kommunistisk.
Men sådan retfærdiggjorde militæret det.
Projektet var amerikansk og skulle stimulere diktaturer i Sydamerika
for at undgå udbredelsen af Sovjets kommunisme.
Der tegnede sig et nyt Brasilien.
Al glæden
fra slutningen af 1950'erne og starten af 1960'erne
forsvandt.
Ændrede diktaturet noget for dig?
Nej, fodbold fortsatte som før.
Der kunne man ikke mærke forskel.
Jeg kunne i hvert fald ikke. Det ændrede ikke noget.
Jeg er blevet bedt om at træde ind…
…i politik,
men helt ærligt har jeg ikke lyst til at involvere mig.
Fodbold tager det meste af min tid, så jeg har ikke tid til overs til det.
Og jeg ved heller intet om politik.
Pelé accepterede bare regimet og levede med det.
De ville jo behandle ham ordentligt,
fordi de vidste, hvor vigtigt forholdet til ham var,
så hans liv fortsatte som normalt.
Han led ingen last.
Pelé, for tre år siden sagde du til mig, du var klar til at slå dig ned.
Hvordan har du det nu, hvor du er forelsket?
Jeg sagde ikke til folk, jeg havde en kæreste, en i mit liv,
så aviserne ikke kunne skrive om det.
Det skulle ikke offentligt frem.
Det første rigtige forhold, der gav mig lyst til at stifte familie,
var, da jeg mødte Rose her i Santos.
Jeg var lidt genert.
Så jeg blev venner med hendes far.
For at indynde mig sagde jeg:
"Sig til, hvis jeg skal pudse dine sko!"
Jeg tænkte, jeg ville slå mig ned, så jeg kom ind på livet af hendes familie.
Og så blev vi til sidst gift.
Jeg kunne lide hende. Jeg var stadig meget ung.
Vi kunne lide hinanden og var venner,
men det med en stormende forelskelse … Det havde vi ikke rigtigt.
Har I hobbyer til fælles?
-At danse. -Nej…
VI kan lide at danse og lytte til plader.
Populær musik.
Har du og din mand meget tid sammen?
Han formår at dele sin tid mellem fodbold og familie,
så det fungerer fint.
Hvordan var det at være gift med dig? Var det svært, tror du?
Ja, det tror jeg, at det var.
Jeg havde mere og mere travlt med min karriere udover fodbolden.
Jeg begyndte at skrive kontrakter
om at reklamere for produkter rundt om i verden.
Jeg rejste mere med den slags arbejde end med fodbolden.
Det var svært for min familie og mit forhold.
Det vidste jeg.
Var det svært at være tro med alle de kvinder omkring dig?
Det var det ærlig talt.
Jeg havde nogle affærer, som resulterede i nogle børn.
Men jeg kendte først til dem senere.
Min første hustru vidste alt om det.
Jeg løj aldrig for nogen.
Vi venter her i lufthavnen
på Edson Arantes do Nascimento, Pelé.
Pelé, vil du præsentere os for din kone?
Jeg taler ikke fransk.
-Taler du ikke fransk? -Nej.
Er du på besøg i Paris?
Ja, jeg har været på besøg i Paris. Det var fornøjeligt.
Jeg var der med min kone. Jeg vil gerne besøge byen igen.
Tak. Hvem er favoritter til næste VM?
Det bliver et svært VM for Brasilien. Det bliver svært.
Vi går efter tredje VM-sejr, men alle andre er godt forberedt.
Vi vil gøre alt for at vinde.
Tak.
VM-SPILLERANNONCERING
Edson Arantes do Nascimento!
Jeg sludrede med nogle venner
om de brasilianske fans, der tror, vi allerede har vundet.
Vi har endda fået bannere,
hvor der står: "Tredobbelte VM-vindere" til at signere på hotellet.
Det kan jeg ikke lide. Det lægger større pres på os.
Tingene skal ske naturligt.
Med fodbold vinder eller taber man på banen.
-Vi vinder da, ikke, Pelé? -Med Guds vilje.
ENGLAND VM I FODBOLD, 1966
Jeg drømte
om at vinde VM i England.
Jeg troede, Brasilien kunne vinde,
blive verdensmestre igen, og så kunne jeg gå på pension.
Alle dage er ens på Lymm Hotel her midt i Cheshire.
På hotellet bor det brasilianske landshold.
Men alles fokus er naturligvis rettet mod Pelé.
Alle vil tale med Pelé.
Han smiler som altid og svarer som altid på alles spørgsmål.
Kan du fortælle os…
-Can I speak? -Du taler lidt engelsk.
Hvad mener du om den type defensiv fodbold med så tæt opdækning?
Altså…
Er du vant til det?
Det skal vi være. Vi skal være vant til at spille sådan.
Før var fodbold mere klassisk. Det var et show for vores fans.
Nu spiller holdene om resultater og gør alt for ikke at lade andre score.
Fodbold er blevet grimt. Holdene er mere aggressive.
-Mange tak. -Tak, Pelé.
For de fleste af os var det vores første VM.
Det gjaldt også mig.
Pelé var anfører, Brasiliens og verdens bedste spiller.
Så vores modstandere
lavede et system med at dække Pelé op.
"Vi skal truslen Pelé til livs."
BRASILIEN - BULGARIEN INDLEDENDE RUNDE
Og så er Brasiliens første kamp her ved VM i 1966 startet.
Pelé er fældet.
Og Pelé er fældet igen.
I dag er fodbold anderledes.
I dag er fodbold hårdere.
Der er mere opdækning.
Holdene spiller mere defensivt.
I dag hører man oftere:
"Vi går efter Pelé. Dæk ham med tre spillere."
Her er Pelé…
Og der er scoret!
Pelé har scoret for Brasilien.
Verdensmestrene fra Brasilien starter med en sejr.
En fantastisk fodboldkamp.
BRASILIEN - UNGARN INDLEDENDE RUNDE
Alle tiders chance her.
Han må da score. Han har scoret for Ungarn!
Fremragende mål.
Her er et smukt mål fra Farkas, et flot mål.
Det er første gang, Brasilien er besejret i en VM-kamp,
siden Ungarn slog dem i 1954.
Der lægges stor vægt på den fysiske side, især da der er tale om stjernespillere.
Det er den vigtigste kamp for Brasilien, siden de vandt finalen for fire år siden.
BRASILIEN - PORTUGAL INDLEDENDE RUNDE
-Eusébio… -Flot løbet af Eusébio.
Bolden er god. Og der var den!
Der er ikke offside, så Portugal fører 1-0.
Her er Torres…
Og et til! Eusébio!
Brasiliens VM-vindere er i knibe nu.
De kan være på vej ud.
Silva.
Pelé.
Igen…
Frispark! Det skete to gange, men dommeren lod første gang passere.
Det er et trist syn.
Verdens bedste fodboldspiller forlader banen.
Og lige nu…
…har Brasilien virkelig brug for Pelé.
Jeg synes, dommeren gjorde det umådeligt ringe.
Og da dommeren var ringe,
blev vi udsat for helt uhørt vold i alle kampene.
FORMAND FOR FODBOLDFORBUNDET 1958-1975
På otte dage havde vi flere skadede spillere end på otte år.
BRASILIENS HOLDLÆGE 1956-66
Så det siger noget.
Jeg tror, at riget står for fald, ja.
Eusébio…
Du godeste!
Verdensmestrene, Brasilien, er helt sikkert på vej ud af VM.
Pelé, som man kan sige, er blevet banket ud af VM.
Det her kan ikke hue brasilianerne.
De vandt VM i Sverige i 1958. De vandt igen i 1962.
De startede dette VM som favoritter,
men de ryger ud i de indledende runder.
Du har selv sagt til pressen, at det var dit sidste VM.
Det accepterer vi ikke. Verden har brug for dig og fodbold.
Vi har brug for den opvisning, du giver dine fans
som verdens bedste spiller. Så passer det?
Ja. Folk har spurgt mig før, så lad mig sige det klart.
Jeg har ikke i sinde at spille VM-fodbold igen,
for jeg er ikke heldig til VM.
Det er mit andet VM, hvor jeg kun spiller to kampe, før jeg er skadet.
Det rystede landet.
Det rystede også os spillere.
Hvorfor dropper Pelé landsholdet,
når han er ung nok til at spille VM to-tre gange mere?
Det er rystende at blive tvunget ud af VM sådan der.
Jeg sagde: "Mand…
Hvad nu? Hvad skal jeg gøre?"
Jeg tænkte: "Jeg kan stoppe her."
Jeg var ked af det og ville tage afsked med det.
Han var helt knust.
Det var svært at opmuntre ham til at spille igen.
Han var virkelig langt nede.
Hvad tror du, han vil nu?
Han vil nok spille for sin klub i to-tre år mere, som han sagde.
Derefter vil han kun spille fodbold for sjov skyld.
For han kan jo lide det.
Hvad angår VM og europæisk fodbold, har vi så set det sidste til Pelé?
Det tror jeg.
Brasilien klarede sig så skidt i England i 1966.
Landet var allerede underlagt diktatur,
men det hele blev værre med udstedelsen af AI-5.
Den berygtede AI-5, som vi blev pålagt i 1968.
Hans Excellence, præsidenten,
har besluttet at indføre en lov,
der giver regeringen de nødvendige midler
til at sikre ro og orden.
Det fjernede enhver form for frihed.
Alle kunne blive anholdt
uden gyldig grund.
Folk forsvandt bare.
Jeg havde til ansvar at underskrive AI-5.
MINISTER UNDER DIKTATURET
Nogle har sagt, den blev brugt til at torturere folk.
Selvfølgelig.
For et menneske med magt
er det eneste væsen, der så dræber sine egne.
General Médici var diktator under den værste fase med tortur og mord.
Man kan vist roligt sige,
at Médici var Brasiliens mest ondsindede diktator.
Han forstod, at fodbold fængslede folket.
Så det var normalt at se general Médici
se fodbold hver søndag med en radio klinet til øret.
De politiske fanger blev tortureret et andet sted,
men generalen sad til kampen og så "flink og rar" ud.
Ned med diktaturet!
MORDERE
Hvad vidste du om det dengang? Vidste du, at de torturerede folk?
Hvis jeg siger, jeg intet vidste,
så lyver jeg.
Det ville være løgn. Vi hørte om en del.
Men vi var ikke sikre på, hvad der passede.
Santos var på verdensturné.
Vi var i Europa eller et land et sted, så vi vidste ikke, om nyhederne passede.
Her i Brasilien fik vi altid at vide,
vi skulle passe på og ikke forlade hotellet.
Jeg var bekymret.
Hvordan var dit forhold til de forskellige regeringer?
Jeg holdt altid døren åben. Det ved alle.
Det gælder også, når det stod rigtig skidt til.
Jeg blev altid bedt om at vælge side.
Jeg kender ikke hans politiske ståsted…
…men Pelé har aldrig identificeret sig med en regering.
Han har altid blandet sig udenom.
Et land må have sine helte.
Folk må have noget at tro på.
Et tilhørsforhold kan være vigtigere end hverdagens genstridigheder.
Her kommer sport ind i billedet.
Folk tog sig ikke af politik,
men gik op i det, der var vigtigst for dem.
De ville leve deres hverdagsliv.
Det hjalp Pelé dem med.
Pelés præstationer var blevet synonymt med national ære,
uanset hvem der ledede landet. Det gavner et diktatur.
Det gavner også et demokrati.
Mål!
Pelé!
Jeg sidder her med Pelé. Han har lovet os et eksklusivt interview.
Pelé! Hvor spændende!
Det er mig en fornøjelse, og jeg er ret rørt.
Især med tanke på forventningerne til i dag.
Gid du vidste, hvordan jeg har det.
Her er bolden.
Fra det 1000. mål.
Der er kun den ene i verden, for ingen andre har opnået den præstation.
VASCO - SANTOS 19. NOVEMBER 1969
Pelés navn er netop annonceret her på Maracanã!
Følelsen er helt ubeskrivelig.
Vis det, Laerte. Vis folket, der hylder kongen.
Verdens første spiller, der har chancen for at score 1000 mål.
Tillykke, Pelé! Tillykke, Brasilien!
Der er 14 minutter tilbage, hvor vi måske for første gang ser…
Der kom afleveringen. Der er Pelé … Der er straffe!
Der er klart straffespark!
Straffe!
Vi havde kun fodbold tilbage i de dystre tider.
Det var brasilianernes virkelighedsflugt.
Og med Pelé havde vi en uforlignelig leder og helt.
Stadion vil have Pelé.
Verdens største stadion er klar til verdens største spiller.
Her er Pelé med århundredets mål for sine fødder.
Jeg tænkte: "Redder målmanden,
eller rammer bolden overliggeren, hvor er mine holdkammerater så?"
Jeg kunne ikke se nogen.
Så så jeg…
Alle stod jo bagved mig.
Mine ben rystede. Jeg sagde til mig selv: "Jeg må bare ikke ramme forbi!"
Pelé var en stjerne,
der glødede på den brasilianske hverdags sorte himmel.
Han symboliserede Brasiliens potentiale
til at blive et mere retfærdigt og lykkeligt land.
Dét repræsenterede Pelé.
Pelé, på vegne af hele holdet takker vi dig så inderligt for,
hvad du har gjort for Brasilien.
Du har promoveret din sport, der er folkets sjæl.
Pelé, tag et velfortjent hvil. Ingen har fortjent det mere.
TRE DAGE EFTER - BRASÍLIA
Alle, jeg kendte, der var vigtige…
Havde jeg hørt, at en af dem ville møde mig,
spise frokost med mig eller bare ses, takkede jeg altid ja, hvis jeg kunne.
Der var helt fint.
Jeg hørte, præsidenten ville se mig for at lykønske mig,
så jeg tog af sted.
Jeg blev aldrig tvunget til noget. Aldrig.
Mange ser mindre på, hvad han præsterede på banen,
og mere på, hvad han ellers gjorde.
Dér er han kendetegnet af sin manglende politiske holdning.
Rent historisk set var det negativt dengang.
Jeg elsker Pelé, men kan kritisere ham alligevel.
Jeg syntes, han opførte sig som kuet.
Som den underdanige sorte, der accepterer alt
og aldrig svarer igen, tvivler på eller dømmer noget.
Den kritik af ham står jeg ved den dag i dag.
For én eneste udtalelse fra Pelé vejede jo tungt.
Især i Brasilien.
Som den, han var, kunne han ikke
bare vende præsidenten ryggen.
Men så kan du sige, at Muhammad Ali var anderledes.
Det var han også.
Det skal han have ros for.
Hver gang jeg går i ringen, siger de, jeg faktisk går i krig.
Der er godt nok stor forskel
på at kæmpe i ringen og at kæmpe i Vietnam!
Muhammad Ali vidste,
han ville blive anholdt som militærnægter,
men han kunne ikke blive mishandlet for det
eller tortureret.
Den vished havde Pelé ikke.
Kom nu!
Et diktatur er et diktatur.
Kun dem, der lever i diktaturet, forstår smerten ved det.
Jeg tror ikke, jeg kunne have gjort det anderledes.
-Hvorfor? -Det gik ikke.
Det nyttede jo ikke at kæmpe mod diktaturet.
Hvilken side er man på?
Man kan let være lidt fortabt med den slags.
Jeg er brasilianer og vil have, hvad der er bedst for folket.
Jeg var ingen supermand eller mirakelmager.
Jeg var bare helt normal, men Gud havde givet mig mit fodboldtalent.
Men jeg er helt sikker på,
at jeg gjorde mere for Brasilien som fodboldspiller,
ved at være mig selv, end politikere, der får løn for at hjælpe landet.
TERESÓPOLIS BYDER LANDSHOLDET VELKOMMEN
HEJA, LANDSHOLD
Dengang var diktaturet i Brasilien på sit højeste.
Undertrykkelsen og censuren var på sit højeste.
Man kunne ikke bevæge sig frit.
Midt i alt det var en oase
med skønhed og håb, med positivitet og glade følelser,
nemlig VM i fodbold 1970.
Siden fiaskoen ved VM i England i 1966 havde landsholdet haft det skidt.
At vinde VM blev…
…et statsanliggende.
Medarbejderne omkring landsholdet var næsten udelukkende militærpersoner.
Man lancerede en række fascistiske slogans.
"Alt for Brasilien."
"Ingen kan stoppe Brasilien."
Nationalistisk eufori
blomstrede på værst tænkelige måde fremmet af diktaturet.
Pelé kan ikke lide at tale om det,
men der var beskeder fra regimet om, at han skulle stille op ved VM.
Det blev…
…en personlig mærkesag for præsidenten.
Hvorfor?
Fordi hvis folk er tilfredse,
er regeringen også tilfreds.
Følte du, regeringen pressede dig til at spille?
Altid.
Jeg fik tit tilbud om at tale
med regeringen, lovgivere, guvernører…
Der var altid folk, der ville have, jeg spillede igen.
Jeg var splittet.
Jeg ville ikke spille til VM i 1970.
Jeg ville ikke opleve det samme, jeg oplevede i England.
Jeg tvivlede sådan. Jeg var bekymret, men jeg savnede det.
Jeg ville bare gerne huskes.
Men så var det slut.
Det ville være mit sidste VM.
Vender kongen nogensinde tilbage?
Hvis jeg sidder her og siger:
"Jeg kom tilbage til VM i 1970 for brasilianernes skyld…"
Altså det ville være løgn.
Jeg kom tilbage for min skyld.
BRASILIENS TRÆNINGSLEJR
Lav en angrebsaflevering.
Et næsten lige så stort idol som Pelé
er landsholdstræner forud for VM i Mexico, João Saldanha.
Landsholdet prøver at finde deres overlegenhed
og modernisere deres stil.
Kan de det, kan de måske gøre sig håb om at vinde over Europas bedste.
Mr. Saldanha, fodboldkritikerne mener jo,
at din fodboldstil er blevet overhalet og udmanøvreret af europæerne.
Er du enig i det?
Det er svært at skifte national stil.
LANDSHOLDSTRÆNER 1969-70
Det kan være farligt.
Men vi har måske tid til det.
Kan vi lægge stilen om, kan vi spille, som I spiller…
Det vil sige organiseret.
Hvordan var Saldanha for dem, der ikke kender ham?
BRASILIEN 1964-72
Han var tosset!
Men han var alle tiders menneske.
Han var meget krævende.
Han blæste på, om du var Pelé, fodboldens konge.
Han stillede samme krav til alle.
Det gode ved ham var,
at han ikke var en kryster. Han frygtede intet.
Men nogle gange sagde han ting, der var unødvendige.
Han sagde noget sludder.
Men han ville være den store helt.
Så personligt,
og spørger du mig, om han forstod fodbold, så ville jeg sige nej.
"João, kan vi ikke gøre sådan og sådan?"
"Nej, jeg bestemmer som træner."
"Ja, men lad os diskutere…"
Fordi han traf en masse beslutninger,
som vi kunne se, ville slå fejl.
Pelé, Saldanha har vist os sine planer, og du skal spille centerforward.
Den position kan du ikke lide, vel?
Det er ikke det.
Men den form, jeg er i nu, er bedre egnet til playmaker.
Sagen er…
Jeg har spillet på en bestemt måde i 15 år.
At bede mig om pludselig at ændre stil er simpelthen umuligt.
Der foregik noget.
Saldanha skændtes med Pelé under træningen.
De kunne ikke enes.
Talte I to sammen? Hvad skete der?
João Saldanha kunne lide at føre sig frem,
så han blev interviewet af en journalist og sagde, han var meget bekymret.
Jeg havde fået undersøgt øjnene. Han mente ikke, jeg kunne se.
João Saldanha var meget nøjeregnende og uforudsigelig.
Det er sagt kærligt, for han var en god ven.
Han elskede en god løgn.
Men jeg aner altså ikke, hvorfor han digtede den historie om,
at Pelé var nærsynet og ikke kunne spille.
Saldanha sagde, han var blind.
Han trykkede på de rigtige knapper.
Han sagde: "Han duer ikke. Han er blind. Han kan ikke se." Fandens…
Pelé var rasende.
Du havde efter sigende problemer med synet.
De oplysninger kom fra træneren, João Saldanha.
Hvordan reagerede du på det?
Jeg syntes, det var…
…grimt gjort af ham.
Men han ville bare have ram på nogen. Og han skabte godt nok røre.
Saldanha insisterede på,
Pelé skulle hvile sig og gemme kræfterne til Mexico.
Saldanha ville droppe Pelé, men fodboldforbundet sagde nej.
Jeg sagde: "Jeg fjerner ham for en sikkerheds skyld."
De sagde, at det måtte jeg ikke.
Så af kommercielle årsager var det umuligt for landsholdstræneren at droppe Pelé?
Ja.
I har verdens bedste spiller, som så skal sidde på bænken?
BRASILIEN 1965-78
Selv hvis han spillede dårligt. "Pelé spiller dårligt. Han er frygtelig."
Det er lige meget. Han skal spille!
Så der var skænderier og ballade.
Man begyndte at arbejde på at fjerne Saldanha som landstræner.
Da fodboldforbundet tilbød mig jobbet, sagde mange, de helst ville have en anden.
Jeg har ret til at have en mening! Jeg er intet barn.
Og jeg siger ikke op.
Regeringen gjorde sin indflydelse gældende både for at få Pelé på banen,
men blandede sig også i fodbolden.
Præsidenten og jeg har meget til fælles.
Vi er begge fra det sydlige af landet og støtter Grêmio.
Vi kan lide fodbold.
Jeg vælger ikke hans ministre, og han vælger ikke mine spillere.
På den måde forstår vi hinanden godt.
Da vi så interviewet, sagde vi:
"Nu går det hele amok!" Det var uundgåeligt.
De fyrede Saldanha.
Midt i en mediestorm og til pressemøde på Maracanã-stadion
møder vi den nye chef, Mário Zagallo.
Zagallo spillede side om side med Pelé i Sverige i 1958.
Jeg tog roret, da der var to måneder til VM.
Pelé sagde, han var ked af det…
…der stod i aviserne, hvor Saldanha sagde, han var blind.
Han ville svare kritikerne.
Zagallo kom til træning og spurgte mig, hvad der var i vejen.
"Du er ikke rigtig med. Du udfordrer ikke bolden."
Han havde ret.
Jeg var bekymret for mig selv.
Jeg ville være i god fysisk form.
Til træning lagde han hånden på min skulder
og sagde: "Zagallo…
Vær ærlig over for mig."
Jeg sagde til ham:
"Du er enestående.
Jeg ville aldrig sætte dig på bænken.
Du skal vinde VM sammen med mig."
MEXICO - VM I FODBOLD 1970
BRASILIEN
Så startede VM i fodbold 1970.
Her i Mexico vil Pelé forsøge at slå sit VM-omdømme fast
efter VM i England for fire år siden.
Pelé er 29 år nu. Det er hans fjerde VM.
Han brænder efter, at det er hans bedste VM.
I England har vi hørt, at den store Pelé, der har millioner af fans i England,
måske ikke er i VM-form.
Det gik skidt til sidste VM,
da han havde problemer mod Portugal og Bulgarien.
Hvordan har Pelé det nu, han står over for sit fjerde VM?
Jeg kan sagtens tale om Pelés humør, for jeg spillede med ham i 1958 og 1962.
Som træner føler jeg nu,
at Pelé er den samme, der hjalp os med at vinde VM to gange.
BRASILIEN - TJEKKOSLOVAKIET INDLEDENDE RUNDE
Smukt spillet.
Her kommer chancen! Pelé skyder over målet.
Pelés form er værre nu,
så man kan dække ham anderledes, for han er ikke den samme Pelé.
Se Petráš løbe…
Det er helt utroligt!
Der er mål!
En fantastisk overraskelse.
Klassisk, at Brasilien kommer stærkt igen.
Det her vil ryste hele Sydamerika.
Brasilien var ellers helt mismodige.
Brasilianerne troede ikke, holdet ville klare de indledende runder.
Nu rykker Pelé for Brasilien.
Tostão.
Den ryger jo langt forbi.
Pelé med Tostão ude til venstre. Her er Tostão. Pelé afleverer.
Det er en vanskelig situation.
Og et frispark.
Pelé…
Rivellino! Sikket mål!
Sikket mål! Rivellino!
Dér…
…begyndte han at nyde det igen.
Kuna rykker hårdt.
Men Pelé slipper igen fra ham.
Han kæmper godt for det, selvom han har Hrdlička i hælene.
Pelé er stadig med.
Han er der endnu med … Jairzinho. Tostão!
Det var stærkt løbet af Pelé.
Hans intelligens og selvtillid … Det var værd at se.
Pelé står bag de mest utrolige målchancer i fodboldens historie.
Nu kan mange score fra midterlinjen, men han var den første, der prøvede.
Under VM!
Han fik afløb for noget.
"Kongen er her. Jeg er kongen!"
-Gérson. Pelé løber… -Over til Pelé.
-Han tæmmer med brystet… -Pelé!
Sådan! Sådan spiller en mester!
Mål!
Pelé!
Nummer 10!
BRASILIEN 4-1 TJEKKOSLOVAKIET
De spillede godt. Wow!
Men det var én kamp.
Det kræver mere end det at vinde VM.
Jeg tror, England…
…er favoritter.
England er verdensmestre, så de er jo favoritterne.
Men Brasilien vil gøre sit yderste!
England mod Brasilien.
Pelé, Jairzinho, Bobby Moore, Bobby Charlton. Sikken kamp.
BRASILIEN - ENGLAND INDLEDENDE RUNDE
Vi vidste, kampen mod England ville være svær.
Vi så på, hvordan de spillede, deres forsvar.
Alle sagde det samme.
Dem, der vandt kampen, kunne vinde VM.
Verdensmestrene mod de tidligere verdensmestre.
Jairzinho…
Han stak af fra Cooper.
Pelé!
Flot reddet!
Han har ikke mistet noget af sin fodboldteknik.
Hans tankegang er helt uovertruffen.
Om han er i fysisk form…
…og om han spiller så ihærdigt som før, ved jeg ikke.
Pelé har det svært med Mullery, der holder sig tæt på.
Det her er ikke for børn.
Der skal løbes meget efter bolden.
Kampen kan afhænge af udholdenhed og fitness.
Rivellino. Det er ham med venstre fod.
Her er afleveringen. Sikket skud. Sikken redning!
Sir Alf Ramsey ser mere og mere urolig ud over kampen lige nu.
Publikum hepper nu på Brasilien.
Brasilianerne sætter tempoet op og lægger stort pres på Englands forsvar.
Tostão!
Her kommer Pelé!
Pelé tæmmede bolden.
Han var omringet og blokeret af Englands forsvar.
Men jeg nærmede mig på ydersiden.
Han havde allerede set mig.
Aldrig har jeg fejret et mål så meget!
1-0 til Brasilien.
BRASILIEN 1-0 ENGLAND
"Brasilien" runger på det store stadion. Brasilien har slået verdensmestrene.
Det var utroligt og smukt. Som et skakparti.
Vi vandt. Hold kæft, det var fedt.
Vi blev endnu stærkere.
1970 var en velsignelse.
Sammenholdet var helt utroligt.
Spillerne drillede hinanden, som man kun sjældent ser det.
BRASILIEN 3- 2 RUMÆNIEN INDLEDENDE RUNDE
Vi repræsenterede vores land.
Det gjaldt ikke kun os, men hele Brasilien.
Hver sejr var for brasilianerne. Og vi blev ved.
Jeg dækkede VM i 1970. Lad mig sige en ting klart.
Jeg var imod diktaturet. Jeg ville bare heppe på Brasilien.
Vi forestillede os, at vandt Brasilien,
ville det styrke diktaturet, og det ønskede ingen.
Men fodbold er jo, som vi altid sagde, vildt.
Man glemmer principperne, når først bolden er i spil.
Vi kunne ikke andet end at støtte holdet.
BRASILIEN 4-2 PERU KVARTFINALE
Spiller Brasilien, som de bør, skal der et stærkt hold til at slå dem.
Og når den dag kommer, skal man ikke være i Brasilien.
Vi var én kamp fra VM-finalen.
Men hele Brasilien var i panik.
"Ja, vi klarer os godt. Pelé spiller godt. Det gør Gérson også, men det er Uruguay…
Vi ved, hvordan det går med Uruguay."
Vi kan ikke glemme, at ved VM-finalen i 1950 i Rio de Janeiro
var det Uruguay, der slog favoritten Brasilien og blev verdensmestre.
Vi ved 20 år senere, at fodbold er uforudsigeligt.
Måske kan historien gentage sig her i semifinalen.
BRASILIEN - URUGUAY SEMIFINALE
Før jeg gik i seng, bad jeg.
"Lad i morgen gå godt."
Det psykologiske kan virkelig påvirke dig.
Brasiliens afleveringer er stadig ukarakteristisk upræcise.
Det er ikke det skarpe Brasilien, vi så mod Peru.
Morales for Uruguay. Det er en god bold! Det er Cubilla!
Den er i nettet! Cubilla!
Nu har Brasilien virkelig et problem.
Man mister kontrollen. Det kan ikke forklares.
Pelé er lige foran ham og leder efter sin aflevering.
Det er meget vanskeligt nu.
Syv minutter til halvlegen.
Brasilien bliver mere og mere urolige, som minutterne går.
Tostão.
Clodoaldo afleverer indover. Så er den der!
Sikket mål!
Clodoaldo!
Vi udlignede heldigt nok til 1-1.
Jeg gav dem en peptalk i halvlegen.
"I skal gøre jeres allerbedste. I skal ikke spille som i første halvleg.
Andet behøver jeg ikke sige."
Man bliver urolig, når det ikke går, som det skal.
Men det gælder om at sige til sig selv, at man kan gøre det.
Pelé.
Tostão til venstre.
Pelé løber og skal forbi tre modspillere.
Han snubler i straffesparksfeltet.
Blev han taklet? Uden for feltet, siger dommeren.
Jeg tvivler på, der kun var en Pelé på banen,
for det virkede, som om der var tre af ham.
Supermand var tilbage.
Pelé leverer direkte tilbage. Sikket skud!
Han forvandlede sig på banen.
Der var ingen tvivl om, han ville vinde.
Jairzinho, Pelé…
Jairzinho. Han er forbi Matosas!
Han får den lige ind!
Der er mål!
3-1! Kampen er helt sikkert afgjort.
Rivellino!
Pelé kommer. En smuk aflevering til ham.
Han er forbi målmanden. Lad den bare trille.
Og han scorer … Nej!
Sikke en helt utrolig bommert!
Nu ved vi, hvorfor de kalder manden kongen.
Hvorfor han er verdens bedste.
Brasilien er i VM-finalen. De har slået Uruguay.
BRASILIEN 3-1 URUGUAY
Godt. Flyt dig så.
Jeg vidste, jeg var klar til at spille.
Men tvivlen nager altid, når det er sport.
Selv den bedste kan jo blive nervøs, ikke?
Det er man hele tiden, ja.
Da vi næsten var fremme ved stadion, så jeg ud af vinduet.
Jeg så fans med brasilianske flag. De råbte: "Brasilien! Pelé!"
Det bragte mig til tårer.
Jeg ville ikke græde, men jeg kunne ikke lade være.
Jeg var den ældste spiller.
De andre spillere skulle ikke tænke: "Hvorfor græder han?"
Jeg var bare overvældet. Der var så mange følelser.
"Gud, det er mit sidste VM. Lad mig være klar til VM.
"Jeg beder om din hjælp til VM."
Undskyld…
Jeg kunne bare ikke lade være.
BRASILIEN - ITALIEN VM-FINALE 1970
Holdene kommer på banen.
Pelé…
…der spiller i sin anden VM-finale.
Til den første var han kun 17 år.
Stadion er stuvende fuldt.
Det er verdens største sportsbegivenhed.
Vi kan kun forestille os forventningerne til kampen
hjemme i Brasilien.
Og så er VM-finalen 1970 i gang.
Jeg tænkte ikke på at score eller spille godt.
Jeg ville bare have, vi vandt.
Med Guds vilje ville jeg spille godt.
Pelé springer højere end dem alle og tager et hovedstød.
1-0 til Brasilien.
Han havde brug for 1970.
Han havde brug for det hovedstød og mål mod Italien.
Han havde brug for at juble.
En lille advarsel om,
at i alle VM-finaler siden krigen har den, der scorer først, tabt.
Her kommer Boninsegna…
Boninsegna har scoret! En frygtelig fejl!
Boninsegna udlignede!
Carlos Alberto indover. Her kommer Pelé…
Den ryger langt forbi.
Han kom kun en brøkdel af et sekund for sent!
Det har intet at gøre med frygt. Det handler om ansvar.
Man tager ansvaret på sine skuldre.
Det påvirker ens følelser.
-Jairzinho. -Han afleverer til Jair.
Han tæmmer bolden og vil igennem. Afleverer til Gérson, skyder…
Flot mål! Helt smukt!
Fantastisk mål fra Gérson!
Brasilien scorer!
Gérson i nummer 8!
Gérson scorer sit første mål i turneringen.
Vi er 21 minutter inde i anden halvleg.
Han har altid tilskyndet os
og styrket os i troen om, at vi kunne være ligesom ham.
Og fra Pelé til Jairzinho!
Og han scorer!
Brasilien scorer!
Jairzonho scorer tredje mål for Brasilien.
Brasilien er så tæt på VM-sejren!
Det er herligt, det her.
De skiftes til at vise, hvad de kan.
Jairzinho, nummer 7.
Pelé.
Carlos Alberto kommer her til højre…
Og det var fire!
Det her er fodbold, når det er smukkest.
BRASILIEN 4-1 ITALIEN
Det var ren lettelse.
Det største ved at vinde er ikke pokalen.
Det er lettelsen.
Han råbte tre gange i omklædningsrummet. Jeg får stadig gåsehud ved tanken.
Han råbte: "Jeg døde ikke!"
Hvad kunne Pelé mere ønske sig?
Pelé var alt.
Han var alt, man kan forestille sig.
Det var den sejr, han ville efterlade sig som sin arv.
Han opnåede det, han ville, og gudskelov for det.
Pelé smedede sin succes sammen med Brasiliens succes.
Det var, som om han var i krig med Brasiliens flag i hånden.
Hans legende er vores legende.
VM i 1970 var det bedste i mit liv,
men det var endnu vigtigere for landet…
Havde Brasilien tabt i 1970, ville alt være blevet værre.
Hele landet kunne ånde lettet op, da vi vandt VM.
1970 gjorde mere for Brasilien, end det gjorde for fodbold.
Helt sikkert.
Diktaturet udnyttede selvfølgelig sejren.
Men brasilianerne gav aldrig rosen for VM-sejren
til den morderiske diktator, general Garrastazu Médici.
Se bare, hvordan eftertiden husker den sejr.
Den tilhører ikke Médici.
Den tilhører Pelé.
BRASILIEN LEVEDE UNDER DIKTATUR FREM TIL 1985
PELÉ SPILLEDE SIN SIDSTE LANDSKAMP I 1971, DA HAN BLOT VAR 30 ÅR
Tusindvis af hvide halstørklæder byder her Pelé farvel
i hans sidste kamp for Brasilien.
HAN HAR STADIG REKORDEN FOR FLEST MÅL FOR BRASILIEN
LÆNGE LEVE KONGEN!
TRE ÅR EFTER STOPPEDE HAN HOS SANTOS
Han har tryllebundet fans, der siger hans navn på alle sprog.
Pehle, Peely, Pelé, Pele.
Uanset sproget betyder det Brasiliens bedste fodboldspiller nogensinde.
HAN SLUTTEDE SIN KARRIERE MED AT BRINGE FODBOLD TIL USA
HOS NEW YORK COSMOS.
Love!
I love!
Thank you very much. Mange tak.
PELÉS MÅLREKORD VAR 1.283 MÅL I 1.367 KAMPE
HAN ER STADIG DEN ENESTE, DER HAR VUNDET VM TRE GANGE
Tekster af: Helle Kaiser-Nielsen